CELEX: 32018D0322
Language: lt
Date: 2018-03-02 00:00:00
Title: 2018 m. kovo 2 d. Komisijos įgyvendinimo sprendimas (ES) 2018/322 dėl patikrinimo procedūros dėl Turkijos Respublikos sudaromų prekybos kliūčių, kuriomis daromas poveikis nepadengto popieriaus be medienos masės importui, laikino sustabdymo

5.3.2018   
            
            
               LT
            
            
               Europos Sąjungos oficialusis leidinys
            
            
               L 62/36
            
         KOMISIJOS ĮGYVENDINIMO SPRENDIMAS (ES) 2018/322
   2018 m. kovo 2 d.
   dėl patikrinimo procedūros dėl Turkijos Respublikos sudaromų prekybos kliūčių, kuriomis daromas poveikis nepadengto popieriaus be medienos masės importui, laikino sustabdymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. spalio 6 d. Europos Parlamento ir Tarybos reglamentą (ES) 2015/1843, kuriuo nustatomos Sąjungos procedūros bendros prekybos politikos srityje siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Sąjungos teisių įgyvendinimą (1) (toliau – Prekybos kliūčių reglamentas), ypač į jo 12 straipsnio 2 dalį,
   pasikonsultavusi su Prekybos kliūčių komitetu,
   kadangi:
   
               (1)
            
            
               2017 m. balandžio 21 d. Europos popieriaus pramonės konfederacija (toliau – CEPI) Sąjungos popieriaus pramonės vardu pateikė skundą pagal Prekybos kliūčių reglamento 3 straipsnį;
            
         
               (2)
            
            
               CEPI teigė, kad 2015 m. rugsėjo 28 d. Turkijos Respublika pradėjo taikyti nepadengto popieriaus be medienos masės importo priežiūros sistemą, pagal kurią nustatytas specifinis importo licencijų išdavimo reikalavimas, dėl kurio neįmanoma importuoti produktų, kurių vertė nesiekia tam tikros ribinės vertės, o produktų, kurių vertė viršiją tą ribinę vertę, importui sudaromos prekybos kliūtys;
            
         
               (3)
            
            
               Komisija nusprendė, kad skunde pateikta pakankamai įrodymų, jog būtų pradėtas tyrimo procesas. Todėl pranešimas apie inicijavimą buvo paskelbtas 2017 m. liepos 7 d.Europos Sąjungos oficialiajame leidinyje
                   (2);
            
         
               (4)
            
            
               atliekant tyrimą Turkijos Respublika panaikino nepadengto popieriaus be medienos masės importo priežiūros sistemos taikymą;
            
         
               (5)
            
            
               nepaisant to, kad priemonė, pagal kurią taikoma nepadengto popieriaus be medienos masės importo priežiūros sistema, panaikinta, stebėsenos sistema ir toliau egzistuoja ir galėtų būti vėl pradėta taikyti nepadengtam popieriui be medienos masės. Todėl Komisija mano, kad tikslinga ne nutraukti, bet laikinai sustabdyti procedūrą;
            
         
               (6)
            
            
               Komisija stebės padėtį;
            
         
               (7)
            
            
               šiame sprendime nustatytos priemonės atitinka Prekybos kliūčių komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patikrinimo procedūra dėl Turkijos Respublikos sudaromų prekybos kliūčių, kuriomis daromas poveikis nepadengto popieriaus be medienos masės importui, laikinai sustabdoma.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2018 m. kovo 2 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 272, 2015 10 16, p. 1.
   
      (2)  OL C 218, 2017 7 7, p. 20.